หากลูกค้ายังไม่เคยเป็นลูกค้าผู้กู้ของธนาคารมาก่อน สามารถยื่นวัตถุประสงค์การขอกู้ให้พนักงานสินเชื่อพิจารณาได้ โดยจะมีการพิจารณาถึงวัตถุประสงค์การกู้, คุณสมบัติของผู้กู้, การค้ำประกัน, ความสามารถในการชำระหนี้ และปัจจัยอื่น ๆ เพิ่มเติม หากลูกค้าสนใจสามารถเตรียมเอกสาร และติดต่อขอขึ้นทะเบียนเป็นลูกค้าผู้กู้ที่สาขาตามถิ่นที่อยู่หรือแหล่งทำกิน เอกสารเบื้องต้นในการติดต่อ ดังนี้
– บัตรประจำตัวประชาชน
– ทะเบียนบ้าน
– เอกสารการสมรสหรือหย่า, เอกสารเปลี่ยนชื่อ-นามสกุล (ถ้ามี)
– เอกสารแสดงรายได้ (ถ้ามี) เช่น รายการเดินบัญชี สลิปเงินเดือน เอกสารรับรองเงินเดือน เป็นต้น
– เอกสารของหลักประกัน เช่น สำเนาโฉนดที่ดิน เป็นต้น